Diari Oficial de la Generalitat Valenciana


Sumari del DOGV 5106, del 04-10-2005 (2005/10523)

Bases generals per a la provisió en propietat d'una plaça d'administratiu d'administració general, vacant en la plantilla de funcionaris de l'Ajuntament d'Alcalà de Xivert.
----------------------------------------------------------------------------------------------------------------------------------------------------------------------------

### Dades del document

Número de DOGV
:   5106

Data del DOGV
:   04-10-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/10110


Data del document
:   22-09-2005

Organisme emissor
:   Ajuntament d'Alcalà de Xivert

Tipus de document
:   Convocatòria

Descriptors 

:   * Alcalà de Xivert
    * administració local
    * professió administrativa
    * concurs administratiu

Bases generals per a la provisió en propietat d'una plaça d'administratiu d'administració general, vacant en la plantilla de funcionaris de l'Ajuntament d'Alcalà de Xivert. [2005/F10793]
  
Base primera. Objecte
  
És objecte de la present convocatòria la provisió en propietat d'una plaça d'administratiu d'administració general vacant en la plantilla de funcionaris d'este ajuntament corresponent a l'oferta d'ocupació pública de 1999, enquadrada en l'escala d'administració general, subescala d'administratiu, dotada amb les retribucions corresponents al grup C, nivell de complement de destinació 20 i la resta d'emoluments que corresponen d'acord amb la legislació vigent.
  
Base segona. Sistema selectiu
  
El procediment de selecció dels aspirants serà el de concurs oposició, torn lliure i constarà d'una fase d'oposició, de caràcter eliminatori i d'una fase de concurs de caràcter obligatori.
  
Base tercera. Comeses del lloc de treball
  
Les comeses del lloc de treball seran les funcions que figuren en la relació de llocs de treball de la corporació.
  
Base quarta. Requisits dels aspirants
  
Per a participar en esta convocatòria, els aspirants hauran de reunir els següents requisits referits al dia en què finalitze el termini de presentació d'instàncies i mantindre durant tot el procés selectiu:
  
a) Ser espanyol o nacional d'algun dels altres estats membres de la Unió Europea o nacional d'algun estat, a què en virtut dels tractats internacionals celebrats per la Unió Europea i ratificats per Espanya, s'aplique la lliure circulació de treballadors en els termes en què esta es troba definida en el Tractat Constitutiu de la Unió Europea, segons el que disposa la Llei 17/1993, de 23 de desembre.
  
b) Tindre complits 18 anys d'edat i no excedir aquella en què es puga accedir a la jubilació.
  
c) Estar en possessió del títol de Batxiller Superior, Formació Professional de 2n Grau o equivalent o complides la condicions per a obtindre el document acreditatiu de la dita titulació en la data que finalitze el termini de presentació d'instàncies. La titulació s'acreditarà per mitjà de l'expedició dels títols corresponents per l'autoritat acadèmica competent, com també si és el cas l'equivalència de títols.
  
En el cas de titulacions obtingudes en l'estranger s'ha d'estar en possessió de la credencial que acredite la seua homologació.
  
d) No patir malaltia, no estar afecte per limitació física o psíquica incompatible amb l'exercici de les funcions, o que les impossibilite.
  
e) No haver sigut separat, per mitjà d'expedient disciplinari del servici de cap administració pública, ni trobar-se inhabilitat per a l'exercici de les funcions públiques.
  
g) Els aspirants la nacionalitat dels quals no siga l'espanyola hauran d'acreditar igualment no estar sotmesos a sanció disciplinària o condemna penal que impedisca en el seu estat l'accés a la funció pública.
  
Base cinquena. Sol·licituds
  
5.1. Participants.
  
Els que desitgen participar en les corresponents proves selectives hauran de sol·licitar-ho per mitjà del model general d'instància, dirigida a l'alcaldessa, a qui hauran d'adjuntar resguard justificatiu d'haver pagat els drets d'examen.
  
Si el pagament s'efectua per mitjà de gir postal o telegràfic es consignarà el número de gir. La falta de presentació d'instància o el pagament dels drets d'examen donaran lloc a la no-admissió dels aspirants.
  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que reunixen tots els requisits exigits, referits sempre a la data d'expiració del termini assenyalat per a la presentació d'instàncies.
  
5.2. Termini.
  
El termini de presentació de sol·licituds serà de 20 dies naturals comptats a partir de l'endemà de la publicació de l'extracte de la convocatòria en el Boletín Oficial del Estado.
  
5.3. Lloc.
  
Les sol·licituds es presentaran al Registre General de l'ajuntament, o en la forma que determina l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
  
5.4. Drets d'examen.
  
L'import dels drets d'examen es fixa en 12,02 euros, i només podrà ser tornat quan l'aspirant no fóra admés a les proves, per falta de qualsevol dels requisits exigits en la base segona de la present convocatòria.
  
El pagament d'estos drets, podrà fer-se efectiu en el compte número 2273-2080-78-3692653185 de Bancaixa Alcalà de Xivert o per mitjà de gir postal o telegràfic dirigit a la Tresoreria Municipal, en què es farà constar la convocatòria a què correspon l'ingrés.
  
Base sisena. Admissió d'aspirants.
  
Per a ser admesos a les proves selectives, bastarà que els aspirants manifesten en les seues instàncies que reunixen totes i cada una de les condicions exigides en estes bases, referides a la data d'expiració del termini de presentació d'instàncies i que hagen abonat els drets d'examen.
  
Una vegada finalitzat el termini de presentació d'instàncies, l'Alcaldia Presidència dictarà una resolució, en el termini màxim d'un mes, declarant aprovades les llistes provisionals d'aspirants admesos i exclosos.
  
En esta resolució, que es publicarà en el Butlletí Oficial de la Província i en el tauler d'anuncis de l'ajuntament, constarà el nom i cognoms dels aspirants admesos i exclosos i, si és el cas, el motiu de la no admissió. Contra esta resolució es podrà presentar reclamació en el termini de 10 dies hàbils. Si es presenten reclamacions seran acceptades o rebutjades en la resolució per la qual s'aprove la llista definitiva, que es publicarà, així mateix, en els llocs indicats per a la llista provisional.
  
En el mateix acte administratiu, s'indicarà a més, el lloc, data i hora del començament de les proves selectives, i la composició dels membres del Tribunal Qualificador. Tot això sense perjuí del que disposa l'article 71 de la Llei 30/1992, de 26 de novembre, pel que fa a l'esmena de deficiències.
  
Base setena. Tribunal Qualificador.
  
7.1. Composició.
  
President: l'alcaldessa o membre de la corporació en qui delegue.
  
Secretari: el secretari de la corporació o funcionari d'esta en qui delegue, que actuarà amb veu, però sense vot.
  
Vocals:
  
- El regidor delegat de l'àrea o membre de la corporació en qui delegue.
  
- Un representant de l'administració del Consell de la Generalitat Valenciana.
  
- El funcionari que ocupe la direcció del respectiu servici dins de l'especialitat o, si no és possible, un tècnic superior o un expert designat pel president de la corporació municipal.
  
- Un representant del personal funcionari de la corporació.
  
- Un funcionari de carrera designat pel president de la corporació.
  
La designació dels membres del tribunal inclourà la dels respectius suplents. Ambdós hauran de posseir igual o superior titulació a l'exigida per als llocs de treball objecte de la present convocatòria i pertànyer al mateix grup o superior.
  
7.2. Per a les proves específiques, el tribunal podrà disposar la incorporació als seus treballs d'assessors especialistes, d'acord amb el que preveu la legislació vigent.
  
7.3. Abstenció i recusació.
  
Quan concórreguen en els membres del tribunal alguna de les circumstàncies prevista en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estos s'abstindran d'intervindre i notificaran esta circumstància a l'Alcaldia; així mateix, els aspirants podran recusar-los en la forma prevista en l'article 29 de l'esmentada llei.
  
Així mateix, hauran d'abstindre's aquells que hagueren realitzat tasques de preparació d'aspirants en els cinc anys anteriors a la publicació d'esta convocatòria.
  
7.4. Constitució i actuació.
  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. Tindrà la categoria que li corresponga segons vinga determinat en el Reial Decret 462/2002, de 24 de maig. Així mateix està facultat per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut orde en estes en tot allò no previst en estes bases, i per a l'adequada interpretació de les bases d'esta convocatòria.
  
Tots els membres del tribunal tindran veu i vot, excepte el secretari, que tindrà veu però no vot. En cada sessió del tribunal podran participar els membres titulars presents en el moment de la seua constitució, i si estan absents, els suplents.
  
De cada sessió el secretari estendrà una acta, on es faran constar les qualificacions dels exercicis, i també les incidències i les votacions que es produïsquen.
  
Les actes numerades i rubricades junt amb els exàmens realitzats pels opositors constituiran l'expedient que reflectirà el procés selectiu dut a terme.
  
Base huitena. Començament i desenvolupament de les proves selectives
  
Els opositors seran convocats en crida única, i hauran d'acudir proveïts de DNI. La falta de presentació d'un opositor a qualsevol dels exercicis, excepte causa de força major degudament acreditada i apreciada lliurement pel tribunal, determinarà automàticament la pèrdua del dret a participar en este exercici i en els successius, i quedarà en conseqüència exclòs del procés selectiu.
  
El primer exercici donarà començament en la data que s'indicarà en la resolució per la qual s'aprove la llista definitiva d'aspirants admesos i exclosos que serà publicada en el Butlletí Oficial de la Província, el començament dels restants exercicis s'anunciarà només al tauler d'anuncis de l'ajuntament, amb l'antelació establida reglamentàriament. L'orde d'actuació dels aspirants quan no puguen actuar estos conjuntament serà l'alfabètic, donant començament per l'aspirant el primer cognom del qual comence per la lletra que determinarà en el sorteig públic que se celebrarà a este efecte.
  
Base novena. Proves selectives i qualificació
  
Fase d'oposició.
  
Serà prèvia a la fase de concurs i constarà dels següents exercicis de caràcter obligatori i eliminatori:
  
Primer. Test. De caràcter obligatori i eliminatori. Consistirà a contestar per escrit, en relació al contingut del programa que figura com a annex, un qüestionari de 50 preguntes amb quatre respostes alternatives de què només una d'estes serà la correcta. Cada resposta correcta serà puntuada amb 0,20 punts, les no contestades no puntuaran i les contestades incorrectament restaran 0,06 punts.
  
El temps de realització de la prova serà determinat prèviament pel tribunal i la qualificació serà de 0 a 10 punts, i s'ha d'obtindre un mínim de 5 punts per a superar-lo.
  
Segon. Teòric. De caràcter obligatori i eliminatori. Consistirà a desenvolupar per escrit, dos temes triats per sorteig davant dels opositors, un de cada una de les dues parts en què es dividix el temari que s'adjunta com a annex, durant un temps màxim de dues hores.
  
Els exercicis seran llegits en sessió pública per cada opositor davant del Tribunal Qualificador, que podrà formular els aclariments i preguntes que en relació a estos considere oportuns.
  
Es valoraran els coneixements sobre cada un dels tems, la claredat d'exposició i l'aportació personal de l'aspirant.
  
Tercer. Pràctic. De caràcter obligatori i eliminatori. Consistirà en la resolució de dos supòsits pràctics relatius a tasques administratives la realització de les qual corresponga als funcionaris de la subescala administrativa d'Administració General, durant un temps màxim de tres hores.
  
Durant el desenvolupament d'este exercici, els aspirants podran anar proveïts dels textos legals que el tribunal considere necessaris i dels quals hauran d'anar proveïts al lloc assenyalat en la convocatòria.
  
En este exercici es valorarà fonamentalment la capacitat de raciocini, la sistemàtica en el plantejament i la formulació de conclusions i el coneixement i adequada interpretació de la normativa aplicable.
  
Quart. Prova de valencià. De caràcter obligatori i no eliminatori. Escrit i oral.
  
Escrit. Consistirà a redactar un text en valencià d'entre 75/100 paraules sobre un tema extret a l'atzar entre els proposats pel Tribunal Qualificador, en un temps a determinar per este.
  
La qualificació serà de 0 a 1,5 punts.
  
Oral. Consistirà a mantindre una conversació en valencià amb els membres del tribunal, durant el temps que este determine.
  
La qualificació serà de 0 a 0,5 punts.
  
La puntuació total de la fase d'oposició serà la suma dels punts obtinguts en tots els exercicis.
  
Amb el resultat de l'últim exercici de la fase d'oposició, el tribunal exposarà al públic la relació d'aspirants que per haver superat tots els exercicis eliminatoris han de passar a la fase de concurs, i els citarà perquè en el termini de 10 dies hàbils presenten la documentació acreditativa dels mèrits i experiència previstos en la present convocatòria, per mitjà d'original o fotocòpia compulsada, en el Registre General de l'ajuntament.
  
Els mèrits al·legats hauran d'estar referits a la data en què finalitze el termini de presentació d'instàncies.
  
Fase de concurs
  
Finalitzat el termini de presentació de la documentació a què referix l'apartat anterior, es procedirà a continuació a puntuar la fase de concurs d'acord amb el barem de mèrits que figura com a annex II a estes bases, i es concedirà un termini de 10 dies hàbils a partir de la publicació de la llista provisional de valoracions perquè els interessats formulen les al·legacions i esmenes que estimen oportunes en relació a la baremació.
  
Si no es presenten al·legacions la llista esdevindrà definitiva. En qualsevol altre cas, resoltes les possibles al·legacions i esmenes, el tribunal determinarà la relació definitiva d'aspirants aprovats sumant les qualificacions obtingudes per cada aspirant en la fase d'oposició i fase de concurs, que s'ordenaran segons la puntuació de major a menor. La relació s'interromprà quan el nombre d'aspirants coincidisca amb el de places convocades, sense que en cap cas puga contindre un nombre superior al de places convocades.
  
Base deu. Relació d'aprovats i presentació de documents
  
Acabada la qualificació dels aspirants, el tribunal farà pública la relació d'aprovats al tauler d'edictes de l'ajuntament i l'elevarà a l'autoritat competent, sense que en cap cas puga ser el seu nombre superior al de places convocades. La resta d'aspirants participants en el procés s'ordenaran segons la puntuació total aconseguida en el mateix, quedant en borsa de treball per a cobrir possibles necessitats temporals, tenint preferència els aspirants que hagen superat nombre més gran d'exercicis.
  
Els aspirants proposats pel tribunal aportarà els documents acreditatius de les condicions de capacitat i requisits exigits en les presents bases dins del termini de 20 dies naturals a comptar de l'endemà de la publicació de la proposta de nomenament del tribunal al tauler d'anuncis de l'ajuntament.
  
Si no es presenta la documentació dins del termini establit, excepte en cas de força major o quan dels documents presentats es desprenga l'incompliment dels requisits de la convocatòria, la declaració d'aprovat i proposta formulades pel tribunal esdevindran sense cap efecte i no podrà aprovar-se el seu nomenament.
  
Base onze. Nomenament, presa de possessió i prestació de jurament o promesa
  
Elevada proposta de nomenament definitiu per part del Tribunal Qualificador, revisada la documentació aportada pels interessats, i sent esta conforme, l'òrgan municipal competent aprovarà el seu nomenament per a les places convocades.
  
El nomenament definitiu serà publicat en els butlletins oficials de la província i en el Diari Oficial de la Generalitat Valenciana i notificat a l'interessat, que haurà de prendre possessió com a funcionari de carrera en el termini legalment establit.
  
Base dotze. Normativa i recursos.
  
En tot allò que s'ha regulat per estes bases cal ajustar-se al que disposa la Llei 7/1985, de 2 d'abril, Reguladora de les Bases del Règim Local, Reial Decret Legislatiu 781/1986, de 18 d'abril, RD 896/1991, de 7 de juny, Decret Legislatiu de 24 d'octubre de 1995, del Govern Valencià, pel qual s'aprova el Text Refós de la Llei de Funció Pública Valenciana, Decret 33/1999, de 9 de març, del Govern Valencià, i la resta de legislació aplicable.
  
Contra estes bases, que esgoten la via administrativa, es podrà interposar recurs potestatiu de reposició en el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, Reguladora de les Bases de Règim Local, modificat per la Llei 11/1999, i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o, alternativament, recurs contenciós administratiu davant del Jutjat Contenciós Administratiu del tribunal Superior de Justícia de Castelló de la Plana dins del termini de dos mesos (arts. 52 de la Llei 7/1985, de 2 d'abril, Reguladora de les Bases de Règim Local, modificada per Llei 11/1999 i 10, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa). En ambdós casos, el termini es computarà des de l'endemà a aquell en què es practique la publicació de les bases.
  
ANNEX I
  
Programa - Temari
  
Primera part
  
1. La Constitució Espanyola de 1978. Principis generals. Drets i deures fonamentals dels espanyols.
  
2. La Corona. El poder legislatiu.
  
3. El govern i l'administració de l'estat. El poder judicial.
  
4. Organització territorial de l'estat. Els estatuts d'autonomia: el seu significat.
  
5. L'Estatut d'Autonomia de la Comunitat Valenciana. Principis generals. Organització. Competències.
  
6. L'administració pública en l'ordenament espanyol. La personalitat jurídica de l'administració pública. Classes d'administracions públiques.
  
7. Principis d'actuació de l'administració pública: eficàcia, jerarquia, descentralització, desconcentració i coordinació.
  
8. Sotmetiment de l'administració a la llei i al dret. Fonts del dret públic. La llei: les seues classes. El reglament. Altres fonts del dret administratiu.
  
9. La relació juridicoadministrativa. Concepte. Subjectes: l'administració i l'administrat. Capacitat i representació. Drets de l'administrat. Els actes jurídics de l'administrat.
  
10. El procediment administratiu: concepte i classes. La seua regulació en el dret positiu: principis informadors.
  
11. Fases del procediment administratiu general. El silenci administratiu. La teoria de la invalidesa de l'acte administratiu. Actes nuls i anul·lables. Convalidació. Revisió d'ofici.
  
12. L'acte administratiu. Concepte. Elements. Principis generals del procediment administratiu. Normes reguladores. Dimensió temporal del procediment administratiu: dies i hores hàbils; còmput de terminis. Recepció i registre de documents.
  
13. Els recursos administratius. Classes. Principis generals.
  
14. La intervenció administrativa en la propietat privada. L'expropiació forçosa.
  
15. La responsabilitat de l'administració pública; evolució històrica i situació actual.
  
Segona part
  
1. El règim local espanyol. Principis constitucionals i regulació jurídica.
  
2. La província en el règim local. Organització de la província. Competències.
  
3. El municipi. El terme municipal. La població. L'empadronament.
  
4. Organització municipal. L'alcalde: elecció, remoció i cessament. Atribucions i règim jurídic. Els tinents d'alcalde. El Ple de l'ajuntament: composició i atribucions. La Junta de Govern Local: composició i atribucions. L'organització complementària. La participació ciutadana.
  
5. Les competències municipals: competències pròpies i delegades. Servicis mínims.
  
6. Estructures supramunicipals. Relacions entre els ens territorials. Autonomia municipal i tutela.
  
7. Ordenances i reglaments de les entitats locals. Procediment d'elaboració i aprovació. Infraccions.
  
8. La funció pública local i la seua organització. Plantilles i relació de llocs de treball. Ofertes d'ocupació públic. Selecció i provisió de llocs de treball. La promoció interna.
  
9. Drets i deures dels funcionaris públics locals. Incompatibilitats. Situacions administratives dels funcionaris locals. Normativa reguladora. Tipologia. Règim disciplinari.
  
10. El personal laboral de les entitats locals. Contractes de treball, normativa reguladora, classes.
  
11. La Seguretat Social. Afiliació. Cotització. Assistència sanitària.
  
12. Llei 31/1995, de 8 de novembre, de Prevenció de Riscos Laborals: obligacions d'empresaris i treballadors. Servici de prevenció. Delegats de Prevenció. Comité de Seguretat i Salut.
  
13. Els béns de les entitats locals. Règim d'utilització dels de domini públic.
  
14. Règim jurídic dels béns patrimonials. Les parcel·les sobrants. Alienació i cessió. Afectació, desafectació i mutació demanial. Adquisició de béns i drets. Consideracions generals.
  
15. Inventari de béns i drets de les entitats locals. Consideracions generals. Regulació jurídica.
  
16. Els contractes administratius en l'esfera local. La selecció del contractista. Les garanties i responsabilitats en la contractació. Execució, modificació i suspensió. La revisió de preus. Invalidesa dels contractes. Extinció dels contractes.
  
17. Les formes d'activitat de les entitats locals. La intervenció administrativa en l'activitat privada. Règim jurídic de les llicències.
  
18. El servici públic en l'esfera local. Els modes de gestió dels servicis públics. Consideració especial de la concessió.
  
19. Procediment administratiu local. El registre d'entrada i eixida. Requisits de la presentació de documents. Comunicacions i notificacions.
  
20. Funcionament dels òrgans col·legiats locals. Convocatòria i orde del dia. Requisits de constitució. Votacions, actes i certificats d'acords.
  
21. Règim d'impugnació i suspensió d'actes i acords locals per a l'administració de l'estat i administració autonòmica. La impugnació per les corporacions locals d'actes i acords que lesionen la seua autonomia.
  
22. Hisendes locals: classificació dels ingressos. Ordenances fiscals.
  
23. Els pressupostos de les entitats locals. Principis pressupostaris. Procediment d'aprovació. Contingut. Règim impugnatori.
  
24. La despesa pública local. Concepte i règim legal. Comptabilitat i comptes.
  
25. La legislació sobre règim del sòl i ordenació urbana: principis inspiradors. Competència urbanística municipal.
  
26. El planejament urbanístic: significat i classes de plans. Procediment d'elaboració i aprovació. Execució dels plans. La classificació del sòl.
  
27. Intervenció en l'edificació i ús del sòl: les llicències. Intervenció administrativa en defensa del medi ambient: les activitats molestes, insalubres, nocives i perilloses.
  
28. Règim jurídic dels béns patrimonials. Les parcel·les sobrants. Alienació i cessió. Afectació, desafectació i mutació demanial. Adquisició de béns i drets. Consideracions generals.
  
29. Inventari de béns i drets de les entitats locals. Consideracions generals. Regulació jurídica.
  
ANNEX II
  
Barem
  
1. Servicis prestats. Màxim 1 punt.
  
Pels servicis prestats en administració pública en el mateix grup de funcionaris o categoria laboral de les places a proveir a raó de 0,10 punts per mes treballats i a raó de 0,05 punts per mes treballat en el grup immediatament inferior.
  
La valoració d'este apartat s'acreditarà amb la certificació emesa per l'òrgan competent de l'administració en què s'hagueren prestat els servicis, en els que s'especificarà amb claredat els períodes treballats i vincle laboral.
  
2. Cursos. Fins a un màxim d'1 punt.
  
Es valoraran, els cursos de formació i perfeccionament que tinguen relació amb les funcions a exercir per al lloc que es convoca, que hagen sigut organitzats per l'IVAP, escoles de formació de funcionaris, universitats o qualsevol altre curs homologat per l'IVAP.
  
Sent valorats conforme al criteri següent:
  
- Cursos de 10 o més hores fins a 20 hores: 0,25 punts.
  
- Cursos de 21 o més hores fins a 50 hores: 0,50 punts.
  
- Cursos de 51 o més hores fins a 100 hores: 0,75 punts.
  
- Cursos de més de 100 hores: 1 punt.
  
En este apartat no es puntuaran els cursos amb una duració inferior a 20 hores ni els cursos de valencià, els pertanyents a una carrera universitària, cursos de doctorat, ni aquells que formen part d'un pla d'estudis.
  
3. Titulació acadèmica.
  
Per estar en possessió d'una titulació acadèmica de nivell superior a l'exigit en la present convocatòria d'acord amb l'escala següent:
  
- Títol de diplomat: 0,25 punts.
  
- Títol de llicenciat: 0,50 punts.
  
4. Entrevista.
  
S'efectuarà davant del Tribunal Qualificador, a fi de valorar la idoneïtat dels aspirants i aptitud d'estos en relació amb les funcions a desenvolupar. La valoració d'este apartat no excedirà d'1 punt.
  
No es valoraran aquelles titulacions acadèmiques imprescindibles per a l'obtenció de la de nivell superior.